open-index/open-wikipedia-markdown huggingface dataset:
Stillverk

**Stillverk** er en sentralt plassert innretning («verk») på en jernbanestasjon hvorfra og hvormed man stiller stasjonens sporveksler, signaler og eventuelle sporsperrer. 

## Hensikt og virkemåte
Stillverket har to hovedfunksjoner:
#Legge sporveksler, signaler og sporsperrer i ønsket stilling fra et sentralt sted på stasjonen
#Sørge for en innbyrdes avhengighet mellom sporveksler og signaler slik at ikke disse stilles på en slik måte at tog sporer av eller kjører inn i andre tog. Et stillverk er derfor også et sikringsanlegg.

## Stillverk i to betydninger
Stillverk plasseres gjerne i utbygg på stasjonsbygningen der man fra togekspeditørens kontor lett kan se i begge retninger langs stasjonens spor. Ved store stasjoner kan stillverket plasseres i egne bygninger, gjerne hevet opp for å lette oversikten over stasjonsområdet. Ordet stillverk brukes derfor både om den tekniske apparaturen som stiller sporveksler og signaler, og om bygningen eller rommet som huser denne apparaturen.

Ved fjernstyring av en jernbanestrekning mistet stillverkene sin daglige betydning, men er likevel beholdt for å kunne betjene stasjonen lokalt når det er behov for det.

## Se også
* Sikringsanlegg
* Slippstillverk

## Kilder
* Johannesen, Trygve (2007). *Sikkerhetstjenesten ved norske jernbane i de første 100 år, 1854-1954*. Hamar/Oslo/Trondheim: Norsk Jernbanemuseum & Norsk Jernbaneklubb
Enkelt innkjørsignal

**Enkelt innkjørsignal** inngår i et sikringsanlegg av enkleste typen for jernbane. Et enkelt innkjørsignal består av en rød og grønn lampe og plasseres kun for å beskytte stasjonen for inngående tog. Sporveksler/sporsperrer som inngår i sikringsanlegget, er håndstilt og kontrollåst. En stasjon med virksomt enkelt innkjørsignal er også manuelt betjent med togekspeditør på stasjonen. 

## Kilder
*Togframføringsforskriften JD 340
8×57 mm

**8×57 mm** er en tysk riflepatron. Moderne varianter kalles formelt **8×57mm** av SAAMI og **8 × 57 IS ** av CIP (hvor IS står for *Infanterie Spitze*). Patronen kalles noen ganger også **7,92 × 57 mm Mauser**, men dette er ikke et offisielt navn. Amerikansk litteratur bruker noen ganger forkortelsen JS, men dette er en feiltolkning som stammer fra feilaktig oversettelse av datidens tyske skrifttype.

## Historie
Patronen ble designet av den tyske geværkommisjon for Gewehr 88 (1888 Kommisjonsrifle) og senere brukt i Mauser sylinderlåsrifler. Den ble offisielt innført i Tyskland i 1888 som «M/88 7,92x57mm I» (Infanteri) og brukte en 8.08mm kule. I 1905 ble en ny versjon som brukte en noe større kule (8.2mm kulediameter) innført. Denne fikk benevnelsen «7,92x57mm IS», «8x57mm IS» eller «8x57mm JS», det siste pga. likheten mellom "I" og "J" i datidens skriftsnitt. I USA fikk den benevnelsen «8mm Mauser» eller «8x57mm JS». Det var den utstrakte bruken i Mauserriflene som gjorde at patronen fikk «Mauser» i navnet etter hvert, til tross for at de ikke opprinnelig designet patronen.

Å skyte en 8x57IS-patron i en rifle kamret for 8x57I medfører risiko for kammersprengning på grunn av forskjellen i kulediameter.

## Bruk
* Gewehr 88 sylinderlåsrifle
* Gewehr 98 sylinderlåsrifle
* Karabiner 98k sylinderlåsrifle
* ZB vz 24 sylinderlåsrifle
* ZB vz 26 lett maskingevær
* ZB vz 30 lett maskingevær
* MG34 maskingevær
* MG42 maskingevær
* FG42 lett maskingevær
* Zastava M76 skarpskyttergevær

## Se også
* Liste over patrontyper
* :Kategori:Skytevåpen i kaliber 7,92 mm

## Referanser


## Eksterne lenker
*
Album oriented rock

**Album Oriented Rock**, også kalt **Adult Oriented Rock**, en musikkstil innenfor rocken som opprinnelig ble kalt **album-oriented radio**, da den sammen fra amerikansk radiovirksomhet hvor en fokuserte på rockeartister. Dette formatet utviklet og populariserte repertoaret til de klassiske rockemusikerne.

Eksempler på slike grupper er Led Zeppelin, Genesis, Rolling Stones og Toto. I Asia bruker denne benevnelsen for den musikkformen man i Europa kaller Westcoast musikk, dette skyldes at den amerikanske vestkysten har produsert mange av disse musikerne.

Album Oriented Rock hadde sin storhetstid på 1980-tallet da særlig produsentene David Foster, Jay Graydon og flere slapp en rekke album med utgangspunkt i den amerikanske vestkysten.

Svært mange av de mest kjente grupper og artister har gitt ut materiale innen denne stilen, blant andre: Procol Harum, Bryan Adams, Bon Jovi, Blue Öyster Cult, Journey, Emerson, Lake & Palmer, Boston, Nazareth, Sheriff, Wrabit, Angel, Russ Ballard, Stan Bush & Barrage,

## Eksterne lenker
*www.melodicrock.com
*AOR Music, The Home Of The Brave
*Blue Desert
*Adult Contemporary Music Page
Republikken Kinas riksvåpen

**Republikken Kinas riksvåpen**, også kalt **Blå himmel med hvit sol** (kinesisk: 青天白日, pīnyīn: *Qīng tīan bái rì*), ble antatt i 1928 og bygger på nasjonalistpartiet Kuomintangs partiemblem utformet i 1895. Partiet førte en hvit sol på blå bunn som sitt partiflagg. De tolv strålene symboliserer tid, representert ved årets tolv måneder eller døgnet inndelt i tolv.
7,92 × 33 mm Kurz

**7,92 × 33&nbsp;mm Kurz** er en geværpatron utviklet i Det tredje rike før og under den andre verdenskrig. Patronen kalles også **7,92&nbsp;mm Kurz** (*Kurz* betyr *kort* på tysk), og ble utviklet for bruk i automatgeværer (*Sturmgewehr* på tysk). Kaliberet ble utviklet som et kompromiss mellom 7,92 mm riflepatronen og 9 mm pistolpatronen.

## Se også
* Liste over patrontyper
* :Kategori:Skytevåpen i kaliber 7,92 mm
## Referanser
Unkei

**Unkei** (運慶) (født 1151, død 1223) var en japansk billedhugger, og regnes som den fremste av billedhuggerne fra kamakuraperioden.

Han spesialiserte seg på statuer av Buddha og andre viktige figurer innen buddhismen. Hans tidligste arbeider er ganske tradisjonelle, og i samme stil som faren Kōkei. Men de statuene han etter hvert produserte for Tōdai-ji-tempelet i Nara viste en orientering retning realismen som skiller seg fra noe annet som tidligere var produsert i Japan.

Også flere buddhistiske skulpturer i Kyoto tilskrives Unkei.

## Referanser


## Eksterne lenker
*
Cristiano Lucarelli

**Cristiano Lucarelli** (født 1975) er en italiensk fotballtrener og tidligere fotballspiller.

## Referanser


## Eksterne lenker
*
Gonfanon

**Gonfanon** er et flagg med fliker eller splitter på flaggets ene side. En gonfanon er utformet slik at flaggduken er festet direkte til en vertikal stang, mens flikene i fanens frie ende er horisontale når de foldes ut.

Vanligvis er flikene firkantede, mens i en avbildning på Bayeux-teppet er de spisse. Der holder en normannisk soldat en gonfanon med et likearmet kors på og festet på en lang lanse (Whitney Smith, side 181).
 
Gonfanoner er av før-heraldisk opphav og ble benyttet mest i militær sammenheng, ofte med faneduken festet til en lanse.

Gonfanoner forveksles ofte med gonfalon, der flaggduken henger ned fra en tverrstang som igjen er festet til en vertikal flaggstang. Både på fransk og tysk ses begge begrepene brukt om begge typene flaggduk.

## Litteratur
* Whitney Smith: *Flags through the ages and across the world*, McGraw-Hill Book Co,Maidenhead 1975, side 16, 22 og 181
Elvis Abbruscato

**Elvis Abbruscato** (født 14. april 1981 i Reggio Emilia) er en italiensk fotballspiller. Han spiller som spiss for Pescara i Serie A.

## Referanser


## Eksterne lenker
*
Jomar

**Jomar** er et mannsnavn med flere mulige opphav. Det kan være:
* Et norsk navn med opphav i det norrøne navnet *Jómarr* som er dannet av det norrøne ordet *jór* med betydning *[[hest]]*, og det urnordiske **mariR* som betyr *vidgjeten*.
* Et engelsk navn dannet som en kombinasjon av *[[Joseph]]* og *[[Mary]]*.
* En variant av navnet *Jamar* som igjen er en form av det arabiske navnet *Jamal*, «pen».

I Norge er det navnedag for *Jomar* 2. februar.

## Utbredelse
Tabellen nedenfor gir en detaljert oversikt over populariteten til fornavnet Jomar i noen av de landene hvor statistikk er tilgjengelig.

## Kjente personer med navnet
* Jomar Brun (1904–1993), norsk kjemiker og atomforsker
* Jomar Thonstad (1932–), norsk kjemiprofessor
* Jomar Blekkan (1954–), norsk kusk
* Jomar Wright (1985–), amerikansk idrettsutøver i amerikansk fotball
*Jomar Løe Bing (1990–), norsk idrettsutøver i Taekwondo

## Referanser


## Kilder
* Ola Stemshaug, Kristoffer Kruken: *Norsk personnamnleksikon*. Det Norske Samlaget. Oslo 1982. ISBN 82-521-2036-9
* Søk i namnestatistikken hos Statistisk sentralbyrå

## Eksterne lenker
*
Angkor

**Angkor** er en stor ruinby i nordre Kambodsja, rett nord for Tonlé Sap-sjøen et stykke utenfor den nåværende byen Siem Reap. Byen var sentrum i et rike med samme navn fra 800-tallet til 1400-tallet (se Khmerriket).

Områdets sentrum er Angkor Thom, som var den egentlige byen, og er omringet av en mur og vollgrav. De mest kjente bygningene er tempelet Angkor Vat rett sør for Angkor Thom og Bayon inne i byen. Rundt Angkor finnes store dammer og rester av et kanalsystem som var grunnlaget for rikets makt da det muliggjorde flere og bedre risavlinger. 

Det finnes omkring 72 større ruiner i området og opp mot tusen mindre. De er samlet på et område som er omtrent 24 kilometer fra øst til vest og omtrent 8 kilometer nord til sør; noen plasser ligger riktignok lengre derfra, sånn som Kbal Spean, omtrent 48 kilometer nordover. Det er bare bygningene i stein som har blitt bevart ettersom de i tre har råtnet bort. Man tror at det foruten de mange templene, murene og annet i stein også har forekommet store trebygninger, blant annet et kongelig palass. 

Angkor ble ført opp på UNESCOs verdensarvsliste i 1992. Et omfattende restaureringsarbeide pågår, deriblant rydding av skog, reparasjoner av grunnen og installasjon av drenering for å beskytte bygningene fra vannskader. For å kunne redde visse templer har det vært nødvendig å ta dem fra hverandre stein for stein og bygge dem opp på mer stabil grunn. Angkor er mål for massiv turisme med opp mot en million besøkende i året, noe som forvansker restaureringsarbeidet.


Fil:Bayon Angkor Spiegelung.jpg|Bayon
Fil:Karta_AngkorWat.PNG|Kart over Angkor.

## Historie

Fra cirka 860 e.Kr. tjente Angkor som hovedstad og religiøst sentrum i Khmerriket. Byen ble grunnlagt av Yashovarman etter  shivaitisk mønster med shivatemplet Thom Bakheng som byens sentrum. Byen fortsatte å vokse under Yashovarmans etterfølgere. Det største tempelet, Angkor Vat, ble bygget mellom 1112 og 1150 av Suryavarman II. 

Angkor ble inntatt og rasert av chamfolket i år 1177, men ble siden restaurerert av den buddhistiske kong Jayavarman VII, som bygde Angkor Thom, en tempelby rett nord for Angkor Vat, hvor det berømte Bayon ble oppført i sentrum. Under denne mahayanabuddhistiske tid ble mange templer omgjort fra hinduistiske til buddhistiske, for senere, da hinduismen igjen ble statsreligion, igjen bli hinduistiske, før statsreligionen definitivt ble theravadabuddhistisk på 1300-tallet. 

Etter at kong Ponhea Yat ble beseiret av Siam (Thailand) i år 1431, ble Angkor forlatt til fordel for det sydligere beliggende Phnom Penh, som var mindre mottagelig for thailendernes angrep; Angkor Vat fortsatte likevel å være en helligdom for buddhistiske pilegrimer.

Angkor forble i stor grad bortglemt og overvokst av jungelen frem til slutten av 1800-tallet da franske arkeologer innledet en lang restaureringsprosess, fra 1907 til 1970 under ledelse av École Française d'Extrême-Orient. Arbeidet måtte opphøre på grunn av borgerkrigen i Kambodsja, men ble gjenopptatt i 1993, koordinert i fellesskap av Frankrike, Japan og UNESCO.

## Se også
* Arkitektur i Angkor

## Eksterne lenker
*
Andrea Ardito

**Andrea Ardito** (født 8. januar 1977 i Viareggio) er en italiensk fotballspiller. Han spiller på midtbanen i den italienske Serie B-klubben US Lecce. Han har tidligere spilt i Serie A for Torino FC.

## Referanser

## Eksterne lenker
*
Oscar Brevi

**Oscar Brevi** (født 15. desember 1967 i Milano) er en italiensk tidligere fotballspiller. Han spiller sist forsvar i Como Calcio fra 2008 til 2009 før han la opp som spiller.

Brevi hadde tidligere spilt for Solbiatese, Lumezzane, Como, Palermo, Ascoli, Torino og Venezia.

## Referanser


## Eksterne lenker
*
Det var en gang – livet

***Det var en gang – livet*** (orig. *Il était une fois... la vie*) er en fransk animert fjernsynsserie for barn fra 1987. Serien fremstiller mennskekroppens funksjoner og organer ved hjelp av forskjellige figurer, kjent fra forgjengeren *[[Det var en gang et menneske]]*, vanligvis med et nytt organ for hver episode. Serien består av 26 episoder.

## Se også
**[[Det var en gang et menneske]]*
**[[Det var en gang - verdensrommet]]*

## Referanser


## Eksterne lenker
*
Nove Mesto

**Nove Mesto** («Nybyen») kan referere til:

*Nové Město – steder i Tsjekkia
*Nové Mesto – steder i Slovakia
Det var en gang – verdensrommet

***Det var en gang – verdensrommet*** (orig. *Il était une fois l'Espace*) er en fransk animert science fiction-serie for barn fra 1982. Serien er Albert Barillés første oppfølger til *[[Det var en gang et menneske]]*, og plukker opp tråden der denne slutter, med at jorden blir ødelagt og menneskene må flytte ut i rommet. I motsetning til de andre *Det var en gang...*-seriene er ikke *Verdensrommet* dokumentarisk, men snarere en science fiction-serie med innslag av lærerike fakta. Serien består av 26 episoder. 

Til forskjell fra sin forgjenger *Det var en gang et menneske*, ble denne serien ikke vist på NRK, men den kom på norsk video i 1986 under tittelen *Det var en gang... fremtiden*. På 90-tallet gikk den på TV2s barneblokk Barne-TV 2, da under tittelen *Det var en gang... i rommet.*  I 2008 og 2014 ble den utgitt komplett på DVD under tittelen *Det var en gang – verdensrommet*, med samme norske dubb som på TV2. 

## Episoder

## Referanser


## Eksterne lenker
*
Den jødiske autonome oblastens flagg

**[[Den jødiske autonome oblasten]]s flagg** består av en hvit duk med smale, vannrette striper i regnbuens farger: rødt, oransje, gult, grønt, lyseblått, mørkeblått og fiolett. Flagget er i størrelsesforholdet 2:3. De smale fargede stripene skal utgjøre en førtidel av flaggets bredde og er skilt av smale hvite striper tilsvarende en hundreogtjuedel av flaggets bredde.

Den jødiske autonome oblastens flagg ble innført 31. juli 1996. Det er tegnet av Aleksander Dimitrievitsj Valiajev.

## Litteratur
*I. S. Smetannikov: *Gerby i Flagi subektov Rossijskoj Federatsii – The Arms and Flags of the Subjects of the Russian Federation*, 2003

## Eksterne lenker
* Presentasjon fra offisielle hjemmesider
Den jødiske autonome oblastens våpen

**Den jødiske autonome oblastens våpen** består av et grønt skjold med en sibirtiger og med hvite og blå striper over og under. Sibirtigeren (også kalt amurtiger) vender med hensikt mot heraldisk venstre, motsatt av det som er vanlig i heraldikken. Dette skal vise til Den jødiske autonome oblastens uvanlige historie og særegne utvikling. De hvite og blå stripene, som minner om det jødiske bønnesjalet, symboliserer elvene Bira og Bidzjan. 

Våpenet ble innført 31. juli 1996. Det er tegnet av Julia Borisovna Bardysj-Kosvitsntseva.

## Litteratur
*I. S. Smetannikov: *Gerby i Flagi subektov Rossijskoj Federatsii – The Arms and Flags of the Subjects of the Russian Federation*, 2003

## Eksterne lenker
* Presentasjon fra offisielle hjemmesider
Up with People

**Up with People** (engelsk for *opp med mennesker*) er en nordamerikansk ungdomsbevegelse som ble startet i 1965. Organisasjonen har hovedsete i Denver i USA. Det europeiske hovedkvarteret ligger i Brussel.

Organisasjonen organiserer ettårige turneer med vekt på å lære deltakerne om andre land og leveforholdene til andre folkeslag. Turneene går over hele verden og de presenterer show-programmer preget av et budskap om personlig og samfunnsmessig ansvar.

Bevegelsen ble grunnlagt av medlemmer av og med støtte fra organisasjonen Moralsk opprustning, tidligere kjent som Oxfordgruppen. 

## Eksterne lenker
*
Urbanus

:*«Urbanus» og «Urban» har flere betydninger; se pekersiden [[Urban]]

*'Urbanus** eller **Urbanusdagen*' er en [[merkedag]] og en tidligere [[Kirkesamfunn|kirkelig]] [[høytid]]sdag som i [[Den katolske kirke|katolsk]] tid ble feiret [[25. mai]] til minne om [[pave]] [[Urban I]].

På [[primstav]]en er dagen merket med ei [[Greip|møkkagreip]] eller ei [[bispelue]] og i [[Ullensaker]], på [[Solør]], på [[Valdres]], på [[Stonglandet]] og i flere [[Telemark]]s- og [[Rogaland]]sbygder ble dagen regnet som den rette dagen å [[såing|så]] på. I [[Volda]] var dette den siste sådagen. På Stonglandet heter dagen *sådagen* og i [[Salten]] *gaukmesse* da dette var dagen man skulle få høre [[gjøk]]en.

I [[Hallingdal]] ble det sagt at hvis det var godt vær på Urbanus ville det bli mye og godt korn mens i [[Vestre Slidre]] mente man at en varm dag ga en god sommer. I [[Vest-Agder]] ville vind denne dagen gi tomme nøtter.

Fra gammelt av hadde man følgende rim på Stonglandet om *sådagen*:<br />
«*Får ein bruke sådagen*<br />
*treng ein ikkje pinvår-klagen.*»

Kirka har følgende vers:<br />
«*St. Urban vil oss sommeren sende*<br />
*St. Semphorian (22.8) er han ende*.»

I [[Sør-Europa]] faller Urbanus sammen med blomstringstiden for [[Druer|vindruene]], noe som trolig er årsaken til at Urban I har blitt vindruenes [[skytshelgen]].

==Kilder==
*[[Brynjulf Alver]], *Dag og merke: folkeleg tidsrekning og merketradisjon*.  [[Universitetsforlaget]], Bergen 1981. ISBN 8200054527. Sidene 90 og 140.
*, *Primstaven: tradisjonar og merkedagar*. R. Ekrem, Ålesund 1992. ISBN 8299269105. Side 82. 
*, *Primstaven: våren: mars-april-mai: en annerledes lesebok''. Solum Forlag, Oslo 1998. ISBN 8256011173. Side 140.
Ellina Zvereva

**Ellina Aleksandrovna Zvereva**, belarusisk Эліна Аляксандраўна Зверава - *Elina Aljaksandrawna Zvjerava* (russisk Эллина Александровна Зверева, født 16. november 1960 i Dolgoprudnyj) er en belarusisk tidligere diskoskaster, som vant gullmedalje i OL 2000. Hun vant diskos i VM 1995, og VM 2001. I 2001, etter at Natalja Sadova ble diskvalifisert for dopingbruk.

Zverevas personlige rekord er 71.58&nbsp;m.

## Referanser


## Eksterne lenker
*
Ålands landshøvding

**Ålands landshøvding** (svensk: *Ålands landshövding*) er den finske statens representant på det selvstyrte Åland. Embetet har eksistert siden 1918. På grunn av det ålandske selvstyret skiller oppgavene til Ålands landhøvding seg fra oppgavene til overdirektørene i regionforvaltningsverkene i det øvrige Finland. Landshøvdingens viktigste oppgave er å være representant for Finlands regjering, og dermed verne om gode relasjoner mellom Åland og Finland. Han leder Statens embetsverk på Åland. Landshøvdingen er videre ordfører i Ålandsdelegasjonen, et juridisk organ hvis medlemmer oppnevnes av Ålands lagting og av Finlands regjering. Endelig har landshøvdingen sete og uttalerett i Ålands lagting.

Ålands landshøvding oppnevnes av Finlands president, i samråd med Ålands lagtings formann (sv. *talman*). Om det ikke oppnås enighet skal presidenten utnevne landshøvdingen blant fem personer som har blitt foreslått av Ålands lagting.

## Liste over Ålands landshøvdinger

## Referanser


## Se også
*Statens embetsverk på Åland
*Ålands regjeringssjef
*Ålands lagting

## Eksterne lenker

* Statens ämbetsverk på Åland
Storfjellstua

**Storfjellstua** ligger langs Friisvegen i Ringebu kommune, Innlandet fylke. Storfjellstua var tidligere et serverings- og overnattingssted, men er nå omregulert til fritidseiendommer. Eiendommen består i dag av et hyttelag, med 9 selvstendige fritidsboliger. Ligger i et område med gode fiske- og jaktmuligheter, og hvor en storslått natur innbyr til lange fjellturer.
Bornholms regionskommune

**Bornholm regionskommune** er en dansk kommune i Region Hovedstaden og ligger på øyen Bornholm i Østersjøen, midt mellom Sverige og Polen. Største by og kommunesenter er Rønne.

Bornholm ligger 145 kilometer sørøst for København, 37 kilometer sør for Sverige, 88 kilometer nord for Tyskland og 90 kilometer nordvest for Polen. Bornholms Regionskommune omfatter ikke Ertholmene med fortet Christiansø nordøst for Bornholm, som er direkte underlagt Forsvarsministeriet.

Regionskommunen fungerte også som amt fra 1. januar 2003 til og med 31. desember 2006, men med kommune- og regionreformen har kommunen fra 1. januar 2007 hørt under Region Hovedstaden.

Kommunen oppstod gjennom folkeavstemning 29. mai 2001 ved sammenslåing av de tidligere kommunene Allinge-Gudhjem kommune, Hasle kommune, Neksø kommune, Rønne kommune og Åkirkeby kommune. Endelig bestemte Folketinget i *Lov af 19.3.2002 om sammenlægning af de bornholmske kommuner* at kommunene skulle slås sammen til Bornholms Regionskommune.

Kommunalbestyrelsen (kommunestyret) på 27 medlemmer fungerte som sammenslåingsutvalg i 2002 og er siden regionskommunens kommunale folkevalgte organ. Fra 1. januar 2018 har kommunestyret 23 medlemmer. Antall ansatte i kommunen var 3&nbsp;800 årsverk i 2007.

Fram til 1989 hadde kommunen vekst i befolkningen og lavere arbeidsløshet enn resten av Danmark, men fra og med fiskerikrisen startet i Østersjøen har arbeidsløsheten vært blant de høyeste i landet.

## Byer
Alle større byer på øyen ligger ved kysten og har en havn &ndash; med ett unntak, Aakirkeby, som dog har en havn ved *Boderne*.

Bornholms største byer etter innbyggertall per 1. januar 2023 er:

## Politikk
### Borgermestre
* Frederik Tolstrup (V) 2026–
* Jacob Trøst (KF) 2022–2025
* Thomas Thors (S) 2021
* Winni Grosbøll (S) 2010–2020
* Bjarne Kristiansen (Lokal liste) 2006–2009
* Thomas Thors (S) 2003–2006

### Kommunalrådet

* 

## Fotnoter



## Referanser
 

 


## Eksterne lenker
* 
*  Bornholm Portal 
* Befolkningsprognose 2007–18
* Valgresultater 2005
Ingebergsbakken (Hamar)

**Ingebergsbakken**(4–16) er en liten blindvei på Ingeberg i Hamar kommune (tidligere Vang kommune). 6 eiendommer er matrikulert til veien. Den har utsikt over åkerlandskapet mot Mjøsa.

## Referanser
Nina Zjivanevskaja

**Nina Aleksandrovna Zjivanevskaja** (Нина Александровна Живаневская; født 24. juni 1977 i Moskva, Russland) er en ryggsvømmer fra Russland, som svømte for Spania fra 1999. I 1992 vant hun bronsemedalje under OL i Barcelona på 4 x 100 meter medley. I OL i Sydney i 2000, tok Zjivanevskaja bronsemedalje på 100 meter rygg for Spania. Sitt eneste VM-gull så langt kom under VM i 2003 i Barcelona på 50 meter rygg. I OL i 1996 i Atlanta, ble hun diskvalifisert etter en positiv dopingtest på bromantan.

## Referanser


## Eksterne lenker
*
Ingeberg Store

**Ingeberg Store** er en gård på Ingeberg i Vang i Hamar kommune i Innlandet. Gården er også kjent under navnet «Stor-Ingeberg». Det er i hovedsak kornproduksjon på gården i dag. Gården har gårdsnummer 25 og bruksnummer 1, og drives av driftsjef og frimurer Knut Olstad.

Navnet på gården er dannet av kvinnenavnet *[[Inga]]*. Kartverket vedtok i 1993 at navnet på gården skulle være «Store Ingeberg», og samtidig ble det vedtatt at «Ingeberg, store» ikke var en godkjent skrivemåte.

## Historie
Gården Ingeberg er kjent fra 1348, og var da antakelig prestegård. De andre Ingeberg-gårdene er Nedre Ingeberg (Ingeberg Nedre), Ingeberg Østre, Ingeberg Vestre, Ingeberg Lille, Ingebergstuen, Ingebergshagen og Ingebergstangen. Ingeberg Store er, som navnet tilsier, den største av disse gårdene. Bolsdalen seter lå under Ingeberg Store. Den er kjent fra 1660, og restene av den ligger syd for Åsta elv ved Bringsbu.

Oldsaksamlingen har to objekter funnet på Ingeberg Store, et jernsverd og en celt fra vikingtiden.

## Referanser
Texas-blues

**Texas-blues** er en form for country blues som utviklet seg utover på 1920-tallet i de fattige afroamerikanske miljøene i de texanske storbyene Dallas, San Antonio og Houston. 

Texas-blues skiller seg fra andre typer blues, som Chicago-blues gjennom instrumentbruk og sound, særlig den tunge bruken av gitarer. Musikere som Stevie Ray Vaughan har bidratt gjennom ulik gitarbruk og forskjellige elementer fra blues og jazz. Texas-blues bruker også gitarsolo som overganger innen sangene.

Opprinnelige var musikken basert på  akustiske gitarer, melodiøse sanger, og en svingende spillemåte. Kjente utøvere på denne tiden var Blind Lemon Jefferson, Leadbelly, Lightnin' Hopkins og T-Bone Walker. Mot slutten av 1940-årene utviklet stilen seg videre, særlig gjennom introduksjonen av elektriske gitarer og mer jazzaktige gitarsoloer.

Særlig utover 1970-tallet fikk stilen flere elementer fra rock, gjennom blant andre ZZ Top. 

## Sentrale Texas-blues musikere

* Clarence "Gatemouth" Brown
* Goree Carter
* Gary Clark, Jr.
* Albert Collins
* Pee Wee Crayton
* The Fabulous Thunderbirds
* Lightnin' Hopkins
* Lil' Son Jackson
* Blind Lemon Jefferson
* Blind Willie Johnson
* Freddie King
* Smokin' Joe Kubek
* Los Lonely  Boys
* Lead Belly
* Mance Lipscomb
* Lonnie Mack
* Delbert McClinton
* Joe Pullum
* Guitar Shorty
* Big Mama Thornton
* Jimmie Vaughan
* Stevie Ray Vaughan
* T-Bone Walker
* Edgar Winter
* Johnny Winter
* ZZ Top

## Referanser


## Litteratur
* Bogdanov, Vladimir; Woodstra, Chris; Erlewine, Stephen Thomas (2003): *All music guide to the blues: the definitive guide to the blues*, Backbeat Books, 3. utg., s. 694–695.
Gentofte

**Gentofte** en bydel i Storkøbenhavn i Gentofte kommune, Sjælland. Opprinnelig var Gentofte en landsby i Nordsjælland, første gang omtalt i 1186.

Gentofte består hovedsakelig av villakvarterer og i visse områder også etasjebyggeri. Gentofte kirke fra 1100-tallet er i dag byens eldste bygning. 

## Referanser
Vernazza

**Vernazza** er en landsby og en kommune i  provinsen La Spezia i Liguria på den italienske riviera. Det er en av de fem landsbyene som tilsammen kalles Cinque Terre og som står oppført på UNESCOs liste over verdens kulturarv. Cinque Terre ligger i den østlige delen av Liguria, ikke langt fra Toscana. Hele området er nasjonalpark.

Vernazza har ingen biltrafikk inne i byen, men en vei fører frem dit. Det er mulig å komme dit med tog og båt. Det går dessuten stier til nabolandsbyene Corniglia og Monterosso al Mare. Byen er den eneste av byene i Cinque Terre med en ordentlig havn. Vernazza regnes som en av de vakreste og mest pittoreske fiskerlandsbyene på den italienske rivieraen.

Vernazza ble grunnlagt omkring år 1000 og ble styrt av Republikken Genova fra 1276. Byens middelalderborg, Belforte, ble bygget på midten av 1500-tallet, hovedsakelig for å beskytte byen mot pirater.

Byen har en kirke, *Santa Margherita d'Antiochia* (etter helgenen Margareta av Antiokia), påbegynt i 1318.

Kommunen Vernazza har et areal på 12&nbsp;km² og omfatter også nabolandsbyen Corniglia, som utgjør en egen *[[frazione]]*. Pr. 2006 hadde kommunen 1006 innbyggere, som er fordelt på selve landsbyen Vernazza, nabolandsbyen Corniglia samt noen få boliger utenfor landsbyene. Kommunens postnummer er 19018.


Fil:Vernazza.JPG|Utsikt over byen
Fil:Vernazza-case02.jpg|Havnen
Fil:Vernazza 15 bordercropped.jpg|Torget


## Referanser


## Eksterne lenker
*
Wu Yanyan

**Wu Yanyan** (født 7. januar 1978) er en kinesisk svømmer som er gjeldende verdensrekordholder på 200&nbsp;m individuell medley. Wu satte verdensrekorden på 2.09,72 i Shanghai, Kina i oktober 1997.

## Eksterne lenker
*
Adolphus, hertug av Cambridge

**Prins Adolphus, hertug av Cambridge** (Adolphus Frederick; født 24. februar 1774, død 8. juli 1850), var det tiende barnet til Georg III og hans kone Sophie Charlotte av Mecklenburg-Strelitz. Han fikk tittelen hertug av Cambridge i 1801, og hadde denne frem til sin død. Han var også visekonge av Hannover på vegne av sine to regjerende brødre, Georg IV og Vilhelm IV

## Referanser


## Eksterne lenker
* 
*
Diane Williams

**Diane Williams** (født 14. desember 1961 i Chicago, Illinois, USA), er en tidligere amerikansk friidrettsutøver (100&nbsp;meter-løper). I VM i 1983 i Helsingfors, Finland, tok hun  bronsemedalje på 100 meter. I VM i 1987 var hun på laget som vant 4 x 100 meter. 
Williams har i ettertid innrømmet å ha dopet seg i deler av karrieren.

## Referanser


## Eksterne lenker
*
Hiorthhamn

**Hiorthhamn** (tidligere *Moskushamn,* 1929–2002, *Hiorthamn* 1925–1929 og før 1925 *Hiorthavn*) er en tidligere gruveby i Adventfjorden på Spitsbergen, på motsatt side av fjorden av Longyearbyen.

Gruvebyen ble etablert i 1917, og gruveinngangen ligger 582 meter over havet. Etter 1921 har det kun vært periodisk gruvedrift, og siste driftsår var 1940. I Hiorthhamn var det brakker, smie, lager, kjøkken, sag, hospital, boliger, kontor og en rekke gruveanlegg og gruveveier.

Eiendommen Austre Adventfjord, som Hiorthhamn og tilhørende kullfelter i Operafjellet er en del av, er i dag eid av den norske stat, etter at staten kjøpte eiendommen av familien Horn (Johan Jacob Horn) i 2016.

## Historie
I 1902 kjøpte det britiske selskapet The Spitsbergen Coal and Trading Company Ltd de lavereliggende kullfeltene fra kritt som B. Pedersen (en kompanjong av Henrik B. Næss fra Trondheim) hadde tatt utmål på ved Revneset. 

Kullgruvedriften på nordsiden av Adventfjorden startet da det britiske selskapet anla Advent City her i 1905. Kullet hadde dårlig kvalitet, og driften ble derfor innstilt på Revneset i 1908. Anleggene ble solgt til A/S De Norske Kulfelter Spitsbergen i 1916, og i 1917 flyttet Fredrik Hiorth og *De Norske Kulfelter* deler av anlegget lengre inn i fjorden til det som ble Hiorthhamn. Byen ligger nede ved fjorden, ved foten av Hiorthfjellet (786 moh). 

Det ble satt i gang drift på de høyereliggende kullfeltene fra tertiær med innslag oppe i fjellsiden. Gruveinnslaget ligger 582 meter over havet og går under navnet *Sneheim*. Det ble drevet ut kull til 1921, og en kort periode igjen 1924–25. Deretter forfalt brakkene.

Hiorthhamn består i dag av en rekke bygninger, tufter og tekniske anlegg, spesielt taubaner, og mengder av etterlatt materiell. Taubanens endepunkt på kaia er godt bevart og istandsatt for noen år siden. Mange av bygningene i Hiorthhamn brukes som fritidshus, noe som har reddet dem.

Etter Ny-Ålesund er det Hiorthhamn som har den største ansamlingen av fredede kulturminner på Svalbard.

Hiorthhamn endret navn til Moskushamn i 1929 etter at 17 moskusfe (10 okser og 7 kyr) fra Grønland ble sluppet ut på stedet i 1929. I 1960-årene var bestanden økt til 50–100, men sank utover i 1970-årene. Siste obervasjon av moskusfe på Svalbard ble gjort i 1985. Det er uklart hvorfor moskusfeet døde ut. Moskushamn skiftet navn tilbake til Hiorthhamn i 2002.

Inne i fjorden ved Hiorthhamn ligger vraket av skipet «Telanbo», som ble brukt som anleggsskip for televirksomhet i 1980-årene og ble senket her i 1991.

## Se også
* Liste over Svalbards grunneiere

## Referanser


## Eksterne lenker
* 
* 
* 
* 
* 
* 
* 
* 
* 
* 
*
Bernard Williams (friidrettsutøver)

**Bernard R. Williams III** (født 19. januar 1978) er en amerikansk friidrettsutøver. Karrierens høydepunkt innbefatter gull på 4x100&nbsp;m stafett i OL 2000, sølvmedalje på 200&nbsp;m i OL 2004, tredjeplass på 100&nbsp;m i VM 2001, samt gull på 4x100&nbsp;m stafett i det samme mesterskapet. Foran OL i 2000, fikk han en offentlig advarsel etter å ha testet  positivt på kannabis, men fikk likevel delta.

## Referanser


## Eksterne lenker
*
Fylkesvei 244 (Nordland)

**Fylkesvei 244 (Fv244) i Nordland** gikk mellom Nyrud, Mosjøen og Øksendal i Vefsn kommune. Veien var 15,9&nbsp;km lang.

2019 ble veien erstattet av fylkesvei 779 og fylkesvei 7322.

## Kommuner og knutepunkter

* Kjærstadosen bru (Tverråga, 31 m)
*Arm fra Kjærstad til  (0,9&nbsp;km)

## Referanser


## Eksterne lenker
* Kartverkets norgeskart
* Vegvesenets vegkart
Dragutin Topić

**Dragutin Topić** (serbisk: *Драгутин Топић*; født 12. mars 1971 i Beograd, Serbia, Jugoslavia) er en serbisk friidrettsutøver. Han har verdensrekorden i høydehopp for juniorer med 2.37&nbsp;meter, som han satt da han vant VM for juniorer i 1990, tre uker før han tok gullmedalje i  EM i 1990. I 2001 ble han utestengt for bruk av nandrolon.

20. juni 2009 vant han Europamesterskapet for lag på Fana stadion i Bergen med 2,29 meter.

## Referanser


## Eksterne lenker
*
Katerina Thanou

**Katerina Thanou** (gresk: Κατερίνα Θάνου; født 1. februar 1975) er en gresk sprinter.

Thanou vant sølvmedalje på 100 meter i OL 2000 i Sydney. Etter at Marion Jones innrømmet bruk av doping under OL i 2000, er det mulig at Thanou overtar gullmedaljen. Hun vant gull på 100&nbsp;meter under EM i 2002 i München.
Thanou ble utestengt i to år etter å ha uteblitt fra en dopingtest før OL i Athen i 2004.

## Referanser


## Eksterne lenker
*
FA-cupen 2007/08

**FA-cupen 2007/08** var den 127. sesongen av den engelske FA-cupen. Portsmouth slo Cardiff City i finalen på Wembley, den 17. mai. 

Nwankwo Kanu ble matcvinner for Portsmouth i finalen.

## Kalender

## Tredje runde

## Fjerde runde

## Femte runde

## Kvartfinaler

----

----

----

## Semifinaler

----

## Finale

## Referanser
Tumler

**Tumler** (*Tursiops truncatus*) er den mest vanlige og best kjente delfinarten. Den tilhører slekten tumlere i gruppen av klassiske delfiner.

## Beskrivelse
Tumler er grå i fargen og har en noe mørkere grå stripe over ryggen. Den er lysere grå langs flankene og nesten hvit i buken.

En voksen hann kan måle 2-4 meter i lengde og veie 150–650&nbsp;kg. Hunnene blir i gjennomsnitt noe kortere enn hannene, og de veier betydelig mindre.
Tumler varierer i størrelse, alt etter populasjonenes lokalitet.

Molekylær arvelighetsforskning har nylig avdekket at slekten tumlere består av to arter, nå kalt (vanlig) tumler og indisk tumler.
* Tumler (*T. truncatus*) lever hovedsakelig i tropiske og tempererte farvann. Fargen er blålig grå og arten har en mørk linje fra halefinnen til blåsehullet.
* Indisk tumler (*T. aduncus*) lever tropiske farvann nær India, Australia og Sør-Kina. Ryggen er mørkegrå og buken er hvit og har grå flekker.

Underarten *T. t. gillii* kalles gjerne Stillehavstumler og blir av noen klassifisert som en egen art (*Tursiops gillii*), men en slik klassifisering er svært usikker i øyeblikket.

Tumler anses for å være et av de mest intelligente skapningene på jorden etter mennesker, og kanskje til og med fremfor sjimpanser. De har både høy sosial intelligens og høy IQ.

## Annet
Verdens mest kjente tumler er utvilsomt TV-helten Flipper fra TV-serien med samme navn. Serien ble sendt på 1960-tallet. Flipper het egentlig *Suzy* og var en hunntumler.

## Eksterne lenker
*
Alberto Ruz Lhuillier

**Alberto Ruz Lhuillier** (født 27. januar 1906 i Paris i Frankrike, død 25. august 1979 i Montréal i Canada) var en meksikansk arkeolog. Han var spesialist i arkeologi over det prekolumbianske Mesoamerika og kjent for utgravinger av K'inich Janaab' Pakal i Palenque.

Ruz Lhuillier var født i Paris i Frankrike og han gikk på skole i Havanna. I 1936 flyttet han til Mexico hvor han også fikk meksikansk statsborgerskap. Ved ENAH i Mexico ble uteksaminert som arkeolog i 1942 og han fikk senere doktorgrad ved UNAM.

## Referanser
Partito Popolare Italiano (1994–2002)

:*For partiet med samme navn som var aktiv i perioden 1919-1926, se [[Partito Popolare Italiano (1919-1926)]].

*'Partito Popolare Italiano*' (det «italienske folkeparti», PPI) var et [[Italia|italiensk]] [[Kristendemokrati|kristeligdemokratisk]] parti som eksisterte mellom [[1994]] og [[2002]]. PPI etterfulgte partiet [[Democrazia Cristiana]] i januar 1994. 

Partiets første leder var [[Mino Martinazzoli]], som ble etterfulgt av [[Rocco Buttiglione]] i juni 1994, etter at partiet led et omfattende nederlag ved [[Parlamentsvalget i Italia 1994|valgene i april]] samme år. Partiet hadde da dannet en mislykket allianse med [[Patto Segni]] under betegnelsen [[Patto per l'Italia]]. 

I 1995, når Buttigliones forslag om å slutte seg til høyrekoalisjonen (bestående av [[Forza Italia]] (FI), [[Alleanza Nazionale]] (AN) og [[Centro Cristiano Democratico]] (CCD)) ble avvist av partiets landsmøte, forlot Buttiglione, sammen [[Roberto Formigoni]] og [[Gianfranco Rotondi]], partiet, og dannet [[Cristiani Democratici Uniti]] (CDU), noe som førte til at venstresiden i det gamle DC fikk full kontroll over PPI. 

Ved [[Parlamentsvalget i Italia 1996|valget i 1996]] dannet partiet en liste (*PPI-UD-PRI-SVP per PRODI*) sammen med [[Antonio Maccanico]]s l'[[Unione Democratica (1996)|Unione Democratica]] (UD), [[Partito Repubblicano Italiano]] (PRI) og [[Südtiroler Volkspartei]] (SVP). Listen var en del av [[L'Ulivo|Oliventrekoalisjonen]] og fikk 6,8 % oppslutning ved valgene. PPI ble representert i [[Romano Prodi]]s regjering med tre ministre: [[Beniamino Andreatta]] som forsvarsminister, [[Rosy Bindi]] som helseminister og [[Michele Pinto]] som landbruksminister. 

Ved [[Europaparlamentsvalget 1999|valget til Europaparlamentet i 1999]] led PPI under konkurranse fra [[i Democratici]], et nydannet sentrumsparti etablert av Romano Prodi og hans allierte, l'[[Unione Democratica (1996)|Unione Democratica]] (UD), samt andre mindre grupperinger. PPI fikk kun 4,3 %, mot det nydannede partiets 7,7 %.

Oktober [[2000]] ble det avgjort at PPI, i Democratici, [[Popolari UDEUR|Unione Democratici per l'Europa]] (UDEUR) og [[Lamberto Dini]]s [[Rinnovamento Italiano]] skulle danne en felles liste under betegnelsen *La Margherita'' (Tusenfryd) i den hensikt å stille til valget i 2001. Partiet fikk en oppslutning på 14,5 %, kun to prosentpoeng mindre enn Democratici di Sinistra.

På en kongress i februar 2002 ble det avgjort at man skulle gå et skritt videre og etablere et parti, under navnet Democrazia è Libertà - La Margherita (DL) av den tidligere felleslista. UDEUR ble imidlertid stående utenfor det nye partiet. Det var en periode usikkerhet om det nye partiet ville forbli en del av Oliventrekoalisjonen, men etter at det ble bestemt at Romano Prodi skulle være koalisjonens kandidat ved parlamentsvalget i 2006, ble det avgjort at de skulle forbli en del av koalisjonen.

## Eksterne lenker
*
Partito Popolare Italiano (1919–1926)

:*For partiet med samme navn mellom 1994 og 2002, se [[Partito Popolare Italiano (1994–2002)]].*

**Partito Popolare Italiano** (norsk oversettelse «Det italienske folkeparti») var et kristendemokratisk politisk parti i Italia mellom 1919 og 1926.

Partiet ble stiftet i 1919 av presten Luigi Sturzo. Paven anerkjente i begynnelsen ikke den nye italienske staten og forbød katolikker å delta i politikken. Trusselen fra sosialismen fikk Vatikanet til å endre holdning. Da Partito Popolare Italiano ble dannet som et katolsk masseparti som kunne ta opp konkurransen med Partito Socialista Italiano, skjedde det derfor med pave Benedikt XVs velsignelse.

Ved valgene til Italias parlament i 1919 og 1921 ble Partito Popolare Italiano nest største parti, etter sosialistene. Ledelsen i Partito Popolare Italiano undervurderte Benito Mussolini og fascismen. Deler av partiet inngikk et «betinget samarbeid» med Mussolini etter kuppet i 1922. Sturzo ble presset av Vatikanet til å fratre som partileder for ikke å skade forholdet til Mussolini.

Partito Popolare Italiano stilte på et klart antifascistisk program ved parlamentsvalget i 1924 og ble det største opposisjonspartiet til Partito Nazionale Fascista. I 1925 ble partiet forbudt av fascistene.

Democrazia Cristiana ble stiftet i 1942 og regnes som en gjenopplivning av Partito Popolare Italiano. Da Democrazia Cristiana ble oppløst i 1994, fikk etterfølgerpartiet navnet Partito Popolare Italiano.

## Referanser
Partito Popolare Italiano

**Partito Popolare Italiano** kan referere til:

*Partito Popolare Italiano (1919-1926)
*Partito Popolare Italiano (1994-2002)

Partito Popolare Italiano
Rovøya

**Rovøya** er en av de største øyene i Storsjøen i Odalen. Øya ligger i Sør-Odal kommune. Den måler 81112 m², er ca. 714 meter lang og ca. 156 meter bred. Begge målene målt på det lengste. 

Øya er tildels dekket av skog med svaberg rundt hele øya bortsett fra sørenden, som har en barnevennlig sandstrand. 

Tidligere hadde Mogutten Idrettslag hoppbakke på nordsiden av øya, Med bygd overrenne i treverk, naturlig svaberg, og et hopp i treverk. Landingen foregikk på svaberget og isen. Hoppbakken forfalt og ble revet for en del år siden etter at Mogutten IL fikk ny hoppbakke i Knappåsen i Nord-Odal. Denne hoppbakken har også forfalt og er ikke hoppdyktig. 

Øya var en viktig del i Storsjøen under fløyting av tømmer og i tiden MS «Storsjø» og «Odølingen» drev båttrafikk på sjøen. Tidligere lå det en bebodd husmannsplass på øya. Den gang var det også flere bygninger her, blant annet en egen danseplass. 

Navnet Rovøya kommer fra at rovpattedyr som rødrev ofte blir observert der, da de svømmer over fra fastlandet i sørenden, eller går over på isen vinterstid.

I sommerhalvåret er øya flittig besøkt og brukt av fritidsbåter.
Puls (avis)

***Puls*** er en norsk uavhengig musikkavis som, med et opphold på fire år, har kommet ut siden 1978. Første redaktør var Tore Olsen. 

*Puls* og *[[Nye Takter]]* debuterte på samme tid og regnes som startpunktet for den moderne norske musikkpressen. I motsetning til konkurrenten hadde Puls et større fokus på amerikansk musikk og populærkultur. 

Uenigheter medførte at Olsen i 1985 tok med seg det meste av redaksjonen og startet *[[Beat (magasin)|Beat]]*. Ny redaktør ble Arild Rønsen, de første årene med Helge Gaarder som redaksjonssekretær. 

*Puls* var månedsavis frem til 1993, da utgivelsene ble hyppigere. 

I 1995 solgte Rønsen forgjeves unna sin private platesamling for å berge magasinet fra konkurs. Magasinet gjenoppsto som stiftelse, og i 1996 ble det inngått et samarbeid med Norsk Rockforbunds *Rock Furore*, med navneskifte til *Puls Furore*. Tross misnøye fra den opprinnelige *Rock Furore*-redaksjonen ble navnet stående til printmagasinet gikk inn i 1999. 

I en kort periode var *Puls* en del av musikksidene til *[[Dagbladet]]*; magasinet har også blitt distribuert av *[[Klassekampen]]*.

Etter en periode som rent nettmagasin, ble *Puls* i 2008 igjen lansert som printmagasin, denne gangen kvartalsvis med distribusjon gjennom norske platebutikker.

I 2020 ble det på nytt gjort en restart, og pr 2026 eksisterer *Puls* kun som nettmagasin, drevet etter dugnadsprinsippet men med hyppige anmeldelser av konserter og plateutgivelser.

## Referanser


## Eksterne lenker
* Puls nettmagasin
Fylkesvei 7096

**Fylkesvei 7096 (Fv7096)** går mellom Ryum og Rørvik lufthavn i Nærøysund kommune.

Før Trøndelag fylke ble opprettet 1. januar 2018 hadde veien betegnelsen fylkesvei 510 (Nord-Trøndelag).

## Kommuner og knutepunkter

## Eksterne lenker
* Vegvesenets vegkart 
*
Hezekiél Sepeng

**Hezekiél Sepeng** (født 1974) er en sørafrikansk mellomdistanseløper, som endte som nummer to på 800 meter under OL 1996 i Atlanta (etter Vebjørn Rodal). Samme plassering fikk han på 800 meter under VM 1999 i Sevilla (etter Wilson Kipketer). I mai 2005, ble han utestengt i to år etter å ha testet positivt på nandrolon.

## Referanser


## Eksterne lenker
*
Natalja Sadova

**Natalja Ivanovna Sadova**, russisk Наталья Ивановна Садова, født **Koptjukh** (født 15. juli 1972 i Gorkij) er en russisk diskoskaster. Hun vant gullmedalje i OL 2004, i tillegg til sølvmedalje i OL 1996 i Atlanta, Georgia.

Hun vant opprinnelig gull i diskos i VM 2001 i Edmonton, men mistet gullet etter at hun testet positivt på bruk av koffein. 

Sadova ble i 2006 utestengt etter å ha testet positivt for anabole steroider.

## Referanser


## Eksterne lenker
*
Fylkesvei 425

**Fylkesvei 425** er en kort forbindelsesvei mellom europavei 39 og Sandane lufthamn, Anda i Gloppen kommune. 

Frem til 2019 hadde veien betegnelsen fylkesvei 699 (Sogn og Fjordane).

## Kommuner og knutepunkter

## Referanser




## Eksterne lenker
* Vegvesenets vegkart 
*
Fylkesvei 699 (andre betydninger)

I Norge finnes **fylkesvei 699** i de følgende fylkene:

*Fylkesvei 699 (Rogaland)
*Fylkesvei 699 (Sogn og Fjordane)
Friedrichstadt

**Friedrichstadt** (dansk: *Frederiksstad*; frisisk: *Fräästää*)  er en kommune og en by i kretsen Nordfriesland i Schleswig-Holstein, Tyskland. Friedrichstadt hører under Nordsee-Treene amt, som administreres fra Mildstedt.

## Historie

Grunnsteinen til byens første hus ble lagt i 1621 etter ordre fra hertug Frederik III av Slesvig-Holsten-Gottorp. Frederik så under tredveårskrigen en mulighet til å anlegge en by som kunne konkurrere med Hamburg om å være regionens førende handelsby. Han var inspirert av sin onkel og konkurrent kong Christian IV, som i 1617 med lignende motiver, hadde grunnlagt handelsbyen Glückstadt ved Elben. Frederik inviterte hollendere til å bosette seg, spesielt til de forfulgte remonstrantene, og ga dem religions- og tollfrihet i 20 år. Mange av de dem var velstående handelsmenn og håndverkere. Friedrichstadt er dermed et eksempel på en «eksilantby».

Byen ble bygget etter hollandsk forbilde med kanaler, gavlhus og en rettvinklet byplan. Det fremgår av byplanen at byen var tenkt som storby. I de første årene var nederlandsk offisielt språk i Friedrichstadt.

## Kirker

Den evangeliske *Sankt Christophoruskirken* er oppført som en enskipet salkirke på 1600-tallet. Kirken rommer et barokkmaleri av Jürgen Ovens, en prekestol med figurer av Jesus og apostlene (fremstilt omkring 1600 i Flensburg), og en sengotisk marmordøpefont fra 1400-tallet. Bak kirken finnes graver for 24 danske soldater fra kampene ved Friedrichstadt i 1850. Her holdes det gudstjeneste hver søndag.

Den katolske *Sankt Knuds kirke* er fra 1853. Deler av inventaret er dog eldre. Der finnes det et gotisk kors fra 1230, en stående kristusfigur i barokkstil og apostelfigurer fra midten av 1600-tallet. Kirken ble i 2003 profanert. Katolikkene holder gudstjeneste én gang i måneden.

*Remonstranterkirken* er oppført i 1624. Etter tysk bombardement i 1850 ble kirken gjenoppbygd i 1852–54. Kirkerommet er enkelt og uten noen form for utsmykning. Frem til 1885 var kirkespråket utelukkende nederlandsk. Også remonstrantene holder gudstjeneste én gang  måneden.

*Mennonitterkirken* er oppført i 1626, og har ikke noe kirketårn. Kirkerommet er likesom Remonstranterkirken uten noen form for utsmykning. Mennonitterkirken brukes både av mennonitene og den lokale danske menigheten. Her holdes det dansk gudstjeneste hver søndag.

Den jødiske synagogen ble brent ned i 1838, men er siden gjenoppført og fungerer i dag som kulturhus. I dag er det ingen jødisk menighet i Friedrichstadt.

I gamle tider hadde også kvekerne og andre små trossamfunn egne menigheter i Friedrichstadt. Kvekernes forsamlingshus er oppført i 1677.

## Referanser


## Eksterne lenker
* 
*  Amtets offisielle hjemmesider
*  Rundtur i byen
Fylkesvei 2480

**Fylkesvei 2480** går mellom Fagernes lufthavn, Leirin og Grobakk bru i Nord-Aurdal kommune.

Frem til 2019 hadde veien betegnelsen fylkesvei 263 (Oppland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Kenneth Skofteland

**Kenneth Søren Skofteland** (født 11. februar 1928) var i periodene 1979–1981 og 1983–1987 ordfører i Lindesnes kommune. Han representerte Kristelig Folkeparti. 

## Referanser
Fylkesvei 424

**Fylkesvei 424** går mellom Sogndal lufthamn, Haukåsen og Porsmyri. Veien er 8,0&nbsp;km lang.

Frem til 2019 hadde veien betegnelsen fylkesvei 213 (Sogn og Fjordane).

## Kommuner og knutepunkter

## Referanser




## Eksterne lenker
* Vegvesenets vegkart 
*
Bayon

**Bayon** er en tempelruin i ruinbyen Angkor i nordre Kambodsja. Det ble bygd i begynnelsen av 1200-tallet av kong Jayavarman VII som dennes statstempel, og ligger i midten av det mur- og vollgravsomkransede Angkor Thom, også det oppført av Jayavarman VII. 

Bayon er kvadratisk og bygget etter religiøse og geometriske former etter i østlig retning. Dets mest framtredende særtrekk er de store steinansiktene som pryder de mange tårnene. I det sentrale, høyre tårnet fantes opprinnelig det største buddhabildet i Angkor Thom, men dette ble ødelagt av Jayavarman VIII (det har senere blitt restaurert). Templet har også to oppsetninger av steinrelieffer, som avbilder en uvanlig kombinasjon av mytologiske, historiske og verdslige hendelser.